Bystřice (prítok Moravy)

Bystřice () je rieka v okresoch Bruntál a Olomouc v Moravsko-sliezskom a Olomouckom kraji v Česku. Je dlhá 53,9km. Povodie má plochu 267,4km².

 Názov 
V Olomouci je rieka Bystřice miestnymi nazývaná Bystřička, vedľa tejto rieky je v časti mesta Hodolany blízkosti sútoku s Moravou ulica Na Bystřičce.

 Priebeh toku 
Pramení juhovýchodne od Ryžoviska v nadmorskej výške 600 m. Tečie južným smerom až k Veľkej Bystřici, kde sa obracia západným smerom. Je ľavostranným prítokom rieky Moravy, do ktorej sa vlieva v Olomouci v nadmorskej výške 212 m. Spočiatku má rieka veľký spád a kamenisté koryto 6-15 m široké. V riečisku sú často napadané stromy a rieka preteká radom továrenských objektov kde sa nachádzajú prekážky ako lávky a potrubia ale aj ťažké pereje a preto je horná časť vhodná len pre kryté lode.

 Prítoky 
 Zľava - Důlní potok, Lichnička, Hluboček, Vrtůvka
 Sprava - Hrušový potok, Jírovec, Mlýnský potok, Zdiměřský potok, Lošovský potok

 Vodný režim 
Priemerný prietok vo Velkej Bystřici na 5,80 riečnom kilometri činí 1,88 m³/s. Storočná voda tu dosahuje 76,2 m³/s.

 Využitie 
Je využívaná vodákmi. Úsek Ondrášov - Hrubá Voda je zjazdný s obtiažnosťou WW III, z Hrubej Vody po ústie je rieka zjazdná s obtiažnosťou WW I.

 Iné projekty 

 Externé odkazy 
 Velká Bystřice - aktuálny vodný stav 

 Zdroj 

Kategória:Rieky v Česku
Kategória:Povodie Moravy
Kategória:Prírodný park Údolí Bystřice
Kategória:Ryžoviště (okres Bruntál)
Kategória:Lomnice (okres Bruntál)
Kategória:Dětřichov nad Bystřicí
Kategória:Moravský Beroun
Kategória:Hraničné Petrovice
Kategória:Domašov nad Bystřicí
Kategória:Vojenský újezd Libavá
Kategória:Jívová
Kategória:Hlubočky
Kategória:Velká Bystřice
Kategória:Bystrovany
Kategória:Olomouc